b'\n_START_ARTICLE_\n4-pyroni\n_START_SECTION_\nOminaisuudet\n_START_PARAGRAPH_\n4-pyroni on huoneenl\xc3\xa4mp\xc3\xb6tilassa hygroskooppisia eli vett\xc3\xa4 sitovia kiteit\xc3\xa4, jotka sulavat hieman yli 32,5\xc2\xa0\xc2\xb0C:n l\xc3\xa4mp\xc3\xb6tilassa. 4-pyroni on heikko em\xc3\xa4s, mutta vahvempi em\xc3\xa4s kuin isomeerinsa 2-pyroni ja protonoituu karbonyyliryhm\xc3\xa4st\xc3\xa4\xc3\xa4n muodostaen 4-hydroksipyrulinium-ionin. Yhdisteell\xc3\xa4 on my\xc3\xb6s aromaattisen yhdisteen kaltaisia ominaisuuksia.\n_START_SECTION_\nValmistus\n_START_PARAGRAPH_\n4-pyronia voidaan valmistaa kelidonihaposta kuumentamalla sit\xc3\xa4 hieman yli yhdisteen sulamispisteen. Kelidonihappoa voidaan valmistaa asetonista ja dietyylioksalaatista.\n_START_SECTION_\nJohdannaiset\n_START_PARAGRAPH_\nMonet luonnossa esiintyv\xc3\xa4t yhdisteet sis\xc3\xa4lt\xc3\xa4v\xc3\xa4t 4-pyronin rakenneyksik\xc3\xb6n. Bentseenin kanssa 4-pyroni muodostaa kaksi kondensaatioyhdistett\xc3\xa4 kromonin ja ksantonin. My\xc3\xb6s maltoli ja kojihappo ovat 4-pyronin johdannaisia.'